《闻刁景纯侍女疟已》
宋代·梅尧臣

前时君家饮，不见吹笛姬。
君言彼娉婷，病疟久屡治。
隔日作寒彼，经时销膏脂。
医师尤饮食，冷滑滞在脾。
次闻有鬼物，水火阴以施。
乃因道士逐，实得鬼所为。
手洒桃枝汤，足学夏禹驰。
呵叱出门墙，勿复顾呕遗。
今虽病且已，皮骨尚尫羸。
岂暇理旧曲，未能画蛾眉。
当期重相见，风月临前墀。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。